
SPRENDIMAS
DĖL PRIENŲ RAJONO SAVIVALDYBĖS NEKILNOJAMOJO TURTO PERDAVIMO VALDYTI IR NAUDOTI PANAUDOS TEISE 

2021 m. gruodžio 23 d. Nr. T3-271
Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 3 dalimi, Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 ,,Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 26.3, 27.7, 30.1, 35.2 papunkčiais ir atsižvelgdama į Prienų rajono Šilavoto bendruomenės centro 2021-11-30 prašymą, Šilavoto Davatkyno bendruomenės 2021-12-09 prašymą, Prienų rajono savivaldybės taryba n u s p r e n d ž i a: 
1. Perduoti 5 metams Prienų rajono savivaldybei nuosavybės teise priklausančias ir šiuo metu Prienų r. Šilavoto pagrindinės mokyklos patikėjimo teise valdomas negyvenamąsias patalpas (nekilnojamojo turto kadastro ir registro byloje pastatas pažymėtas 1C2b, unik. Nr. 6997-7017-8016), esančias Trakelio g. 1A, Šilavoto k., Šilavoto sen., Prienų r. sav.:
1.1. Prienų rajono Šilavoto bendruomenės centrui (į. k. 300055576) negyvenamąsias patalpas, kurių indeksai: 1-41, plotas 38,10 kv. m; 1-42, plotas 43,84 kv. m; 1-43, plotas 9,09 kv. m; ir atitinkamą dalį bendrojo naudojimo patalpų, kurių indeksai: 1-2, plotas 54,16 kv. m; 1-21, plotas 10,96 kv. m, 1-24, plotas 21,48 kv. m; 1-29, plotas 72,96 kv. m, iš viso 137,01 kv. m;
1.2. Šilavoto Davatkyno bendruomenei (į. k. 305322613) negyvenamąją patalpą, kurios indeksas 2-5, plotas 30,28 kv. m, ir atitinkamą dalį bendrojo naudojimo patalpų, kurių indeksai: 1-2, plotas 54,16 kv. m; 1-21, plotas 10,96 kv. m; 1-24, plotas 21,48 kv. m; 2-1, plotas 22,71 kv. m; 2-11, plotas 23,37 kv. m; 2-12, plotas 96,45 kv. m; 2-14, plotas 2,75 kv. m, iš viso 48,43 kv. m. 
2. Nustatyti, kad sprendimo 1 punkte nurodytas turtas turi būti naudojamas panaudos gavėjų veikloms (išskyrus komercinę veiklą) vykdyti.
3. Sutikti, kad Prienų rajono Šilavoto bendruomenės centro (į. k. 300055576) ir Šilavoto Davatkyno bendruomenės buveinės būtų įregistruotos Prienų rajono savivaldybei nuosavybės teise priklausančiame ir šiuo metu Prienų r. Šilavoto pagrindinės mokyklos patikėjimo teise valdomame negyvenamajame pastate (nekilnojamojo turto kadastro ir registro byloje pastatas pažymėtas 1C2b, unik. Nr. 6997-7017-8016), esančiame Trakelio g. 1A, Šilavoto k., Šilavoto sen., Prienų r. sav.
4. Įgalioti Prienų r. Šilavoto pagrindinės mokyklos direktorių parengti ir pasirašyti  sprendimo 1 punkte nurodytų negyvenamųjų patalpų panaudos sutartį bei perdavimo–priėmimo aktą ir tai patvirtinančių dokumentų kopijas pateikti Prienų rajono savivaldybės administracijai.
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

